Μελετώντας την υποτροπή: η οπτική των θεραπευτών/τριών
Creators: name: Βασιλειάδου, Βαΐα Βασιλείου
Publisher: name: Aristotle University of Thessaloniki
Year: 2023
Subjects: Υποτροπή
Παράγοντες κινδύνου
Πρόληψη Υποτροπής
Relapse
Risk factors
Relapse Prevention

description: Σκοπός της παρούσας έρευνας είναι η μελέτη του φαινομένου της υποτροπής στην χρήση ουσιών, μέσα από την οπτική των θεραπευτών/τριών που έχουν εργαστεί στο κομμάτι της υποτροπής και έχουν την απαραίτητη εμπειρία. Συγκεκριμένα, στόχος είναι να διερευνηθούν οι παράγοντες που σχετίζονται με την υποτροπή, ποιες είναι οι ενδείξεις που μαρτυρούν μια υποτροπή, πως το ολίσθημα εξελίσσεται σε υποτροπή, ποιες είναι οι σκέψεις και τα συναισθήματα που βιώνονται την περίοδο εκείνη, πώς επηρεάζονται οι σχέσεις του ατόμου με τους σημαντικούς του άλλους, πώς διαχειρίζεται θεραπευτικά η υποτροπή, τι είναι αυτό που κινητοποιεί κάποιον/α να επιστρέψει σε θεραπεία μετά από υποτροπή και ποιες είναι οι προτάσεις για την αποτελεσματική πρόληψη της. Για την διερεύνηση των παραπάνω ερωτημάτων αξιοποιήθηκε η ποιοτική μεθοδολογία, ενώ για την ανάλυση και την επεξεργασία των δεδομένων η μέθοδος της ανάλυσης περιεχομένου. Για την συλλογή των δεδομένων πραγματοποιήθηκαν 12 ημι-δομημένες συνεντεύξεις με θεραπευτές/τριες προγραμμάτων, οι οποίες για τους σκοπούς της έρευνας, ύστερα από ενημέρωση και συγκατάθεση, μαγνητοφωνήθηκαν. Από την ανάλυση των δεδομένων φάνηκε ότι η υποτροπή είναι μια διαδικασία που αφορά όχι μόνο την επιστροφή στην χρήση, αλλά και την επιστροφή στον παλιό τρόπο ζωής του ατόμου. Οι παράγοντες που ευθύνονται για την εμφάνιση της υποτροπής σχετίζονται είτε με το ίδιο το άτομο, είτε με εξωγενείς παράγοντες. Κατά την διάρκεια της υποτροπής τα συναισθήματα της ενοχής και της ματαίωσης κυριαρχούν και μειώνεται η αυτοεκτίμηση του ατόμου. Οι σχέσεις με τους σημαντικούς άλλους την περίοδο αυτή διαταράσσονται. Τα άτομα επιστέφουν στο θεραπευτικό πρόγραμμα είτε λόγω της πίεσης των σημαντικών άλλων, είτε λόγω της εμπιστοσύνης στο θεραπευτικό πρόγραμμα. Σκοπός είναι τα άτομα να κατανοήσουν τα προειδοποιητικά σημάδια για υποτροπή και να εκπαιδευτούν στην έγκαιρη αναγνώρισή τους στο μέλλον, καθώς και στην αποτελεσματική αντιμετώπιση τους.
description: The aim of this research is to study the phenomenon of relapse in substance use, through the perspective of researchers who have worked in the area of relapse and have therapeutic experience. The specific objectives are to investigate the factors related to relapse, which are the signs that testify to a relapse, how does a lapse develop into relapse, what are the thoughts and feelings experienced during that period, how are the person's relationships with their significant others, how relapse is managed therapeutically and what motivates someone to return to treatment after relapse. The qualitative methodology was used to investigate the above questions, while the content analysis method was used to analyze and process the data. To collect the data, 12 semi-structured interviews were conducted with therapists, which for the purposes of the research were recorded after their being informed and consent. From the data analysis, it appeared that relapse is a process that involves not only the returning to substances use, but also the returning to the person's old lifestyle. The factors responsible for the recurrence are related either to the person himself or to some external factors. During the relapse, feelings of guilt and failure dominate and the person's self-esteem decreases. Relationships with the significant others during this period are disrupted. Individuals return to the treatment program either because of being urged by the significant others or because of their trust in the treatment program. The aim is for people to recognize what led them to relapse and to be trained in early recognition of the warning signs, as well as their effective treatment.
description: Σε συνεργασία με: Πανεπιστήμιο Λευκωσίας (Κύπρος)